钦定古今图书集成/历象汇编/乾象典/第015卷 > 春秋繁露 > 阳尊阴卑
## 钦定古今图书集成/历象汇编/乾象典/第015卷 > 春秋繁露 > 阳尊阴卑

“天之大数，毕于十旬。旬天地之间，十而毕举；旬生长
之功，十而毕成。十者，天之数所止也。古之圣人因天
数之所止，以为数纪。十如更始，民世世传之，而不知
省其所起。知省其所起，则见天数之所始；见天数之
所始，则知贵贱逆顺所在；知贵贱逆顺所在，则知天
地之情著，圣人之宝出矣。”是故阳气以正月始出于
“地，生育养长于上，至其功必成矣。而积十月，人亦十
月而生，合于天数也。是故十月而成，人亦十月而成，
合于天道也。故阳气出于东北，入于西北，发于孟春，
毕于孟冬，而物莫不应。”是阳始出，物亦始出，阳方盛，
物亦方盛，阳初衰，物亦初衰，物随阳而出入，数随阳
而终始，“三王之正，随阳而更起。以此”见之，贵阳而贱
阴也。故数日者，据昼而不据夜；数岁者，据阳而不据
阴，不得达之义。是故《春秋》之于昏礼也，达未宋公而
不达，宋公不宜称而达，达阳而不达阴，以天道制之
也。丈夫虽贱皆为阳，妇人虽贵皆为阴。阴之中亦相
为阴，阳之中亦相为阳。诸在上者，皆为其下阳，诸在
下者，各为其上阴。阴犹沉也。何名何有？皆并一于阳。
昌力而辞功，故出云起雨，必令从之，下命之曰“天雨”，
不敢有其所出。上善而下恶，恶者受之，善者不受。夫
喜怒哀乐之发，与清煖寒暑，其实一类也。喜气为煖
而当春，怒气为清而当秋，乐气为太阳而当夏，哀气
为太阴而当冬。四气者，天与人所同有也，非人所当
畜也，“故可节而不可止也。节之而顺，止之而乱，人生
于天，而取化于天，喜气取诸春，乐气取诸夏，怒气取
诸秋，哀气取诸冬，四气之心也。四肢之各有处，如四
时寒暑不可移若肢体。肢体移易其处，谓之壬人；寒
暑移易其处，谓之败岁；喜怒移易其处，谓之乱世。明
王正喜以当春，正怒以当秋，正乐以当夏”，正哀以当
冬。上下法此，以取天之道。春气爱，秋气严，夏气乐，冬
气哀。爱气以生物，严气以成功，乐气以养生，哀气以
丧终，天之志也。是故春气煖者，天之所以爱而生之。
秋气清者，天之所以严而成之。夏气温者，天之所以
乐而养之。冬气寒者，天之所以哀而藏之。春主生，夏
主养，冬主藏，秋主收。生溉“其乐以养死，溉其哀以藏
为人子者也。故四时之比，父子之道，天地之志，君臣
之义也。阴阳理，人之法也；阴，刑气也；阳，德气也。阴始
于秋，阳始于春。春之为言，犹偆偆也，秋之为言，犹湫
湫也，偆偆者，喜乐之貌也，湫湫者，忧悲之状也。”是故
春喜夏乐，秋忧冬悲，悲死而乐生。以夏养春，以冬丧
秋，大人之志也。是故先爱而后严，乐生而哀终，天之
常也。而人资诸天，大德而小刑也。是故人主近天之所近，远天之所远，大天之所大，小天之所小。是故天
数右阳而不右阴，务德而不务刑。刑之不可任以成
世也，犹阴不可任以成岁也。为政而任刑，谓之逆天，
非王道也。